Указания за попълване на Декларация обр. № 5 "Авансово внесени социални и здравноосигурителни вноски":

1. Код корекция:

- попълва се буква "К", когато се подава декларация за коригиране на подадена декларация; в този случай освен коригираните се попълват и всички останали реквизити с данните от подадената преди това декларация;

- попълва се буква "З", когато се заличава подадена преди това декларация; в този случай се попълват т. 1, 2, 3, 10, 12, 13 и 14 от декларацията.

2. Код на задълженото лице - попълва се ЕИК по регистър БУЛСТАТ/ЕИК на търговеца или служебен номер, издаден от НАП.

3. ЕГН/ЛН, ЛНЧ/сл. номер от НАП - попълва се единният граждански номер на осигуреното лице, а за чуждестранните граждани се попълва личният номер, личен номер на чужденеца или служебен номер, издаден от НАП (за лицата, които нямат ЕГН, ЛН или ЛНЧ).

3.1. Код за ЕГН /ЛН, ЛНЧ/ служебен номер, издаден от НАП - попълва се:

0 - ако лицето е с единен граждански номер;

2 - ако лицето е с личен номер, личен номер на чужденец или служебен номер, издаден от НАП.

10. Вид осигурен - попълва се в две позиции код, както следва:

- 12 - за самоосигуряващите се;

- 13 - за регистрирани земеделски стопани и тютюнопроизводители;

- 86 - за лицата, работещи в международни органи и организации със съгласието на компетентните държавни органи, които са избрали да се осигуряват за своя сметка за фонд "Пенсии";

- 91 - за съпругите/съпрузите на дългосрочно командированите служители в дипломатическа служба по време на задграничния им мандат.

11. Код продължаване на осигуряването - попълва се в една позиция:

- 0 - ако осигуряването продължава от предходен месец;

- 1 - ако лицето е включено в осигуряването през месеца, за който се подават данните.

12. година - попълва се годината, за която са внесени вноските.

13. От: (месец) - попълва се месецът, от който са внесени вноските.

14. До: (месец) - попълва се последният месец, за който са внесени вноски.

15. Месечен осигурителен доход, върху който са внесени вноски за социално осигуряване - попълва се избраният месечен осигурителен доход, върху който са внесени вноски за фонд "Пенсии" или за фонд "Пенсии" и универсален пенсионен фонд.

16. За фонд "Пенсии" - попълва се процентът осигурителна вноска за фонд "Пенсии" съгласно Кодекса за социално осигуряване.

17. За УПФ или за фонд "Пенсии" в размера за УПФ - попълва се процентът на вноската съгласно КСО за универсален пенсионен фонд или за лицата по чл. 4б КСО за фонд "Пенсии" с увеличена осигурителна вноска в размера на вноската за универсален пенсионен фонд.

18. Месечен осигурителен доход, върху който са внесени вноски за здравно осигуряване - попълва се избраният месечен осигурителен доход, върху който са внесени вноски за здравно осигуряване.

19. За здравно осигуряване - попълва се процентът осигурителна вноска, определен съгласно ЗБ на НЗОК за съответната година.

Служебни данни. В долното ляво поле се попълва датата на подаване на декларацията и се подписва и подпечатва (когато е предвидено да има печат) от самоосигуряващия се.